AksaraLLM/aksara-bahasa-daerah-v1 huggingface dataset:
Pavel Osipovich Sukhoi (; ) (lair ing Hlybokaye cedhak Vitebsk, Bélarus, Kakaisaran Ruslan, 22 Juli 1895 – séda ing Moskwa 15 September 1975) iku sawijining tokoh kadirgantaran Uni Sovyèt. Dhèwèké ngedegaké Biro Désain Sukhoi.

Cathetan sikil 

Lair 1895
Pati 1975
Basa Bélarus (ing basa Bélarus беларуская мова, BGN/PCGN: byelaruskaya mova, Ngèlmiah: belaruskaja mova, łac.: biełaruskaja mova), iku basané bangsa Bélarus. Basa iki yaiku salah sijiné basa resmi ing Bélarus. Basa iki katulis mawa aksara Sirilik. Sanadyan basa iki basa resmi ing Bélarus, sapérangan gedhé sing ndunungi luwih akêh nganggo basa Ruslan.
Basa Bélarus iki kalebu rumpun basa Slavik Wétan lan isih cedhak karo basa Ukraina lan Ruslan.

 
Bélarus
Gram (basa Yunani/Latin: grámma) yaiku ékan saka massa. Kanthi simbol gram  g.

 1 miligram = 0.001 gram
 1 sentigram = 0.01 gram
 1 desigram = 0.1 gram
 1 dekagram = 10 gram
 1 hektagram = 100 gram
 1 kilogram = 1000 gram

Ékan massa
Parlemèn Walanda iku déwan pawakilan praja utawa rakyat kang ana ing nagara Walanda. Ing basa Walanda, parlemèn iki resminé diarani Staten-Generaal van het Koninkrijk der Nederlanden. Parlemèn Walanda kawangun saka rong pérangan utawa diarani 'bilik' utawa 'kamar'. Kamar Kapindho utawa Tweede Kamer der Staten-Generaal utawa cekaké Tweede Kamer, iku anggotané cacahé ana 150 lan dipilih langsung déning para pamilih. Banjur Kamar Kapisan utawa Eerste Kamer der Staten-Generaal utawa cekaké Eerste Kamer, iku anggotané cacahé ana 75 lan dipilih déning anggota DPRD tingkat 1 utawa tingkat provinsi Walanda.

Tugas mligi Kamar Kapindho iki mriksa pamaréntah sarta nggawé lan nampa undhang-undhang kang wis digawé kabinèt. Banjur tugas mligi Kamar Kapisan iki ngabsahaké undhang-undhang.

Walanda
Parlemèn
Juan Luis Segundo, S.J. () inggih punika satunggiling imam Yesuit lan téolog ingkang wujud salah setunggil tokoh ingkang paling wigatos salebetipun obahan ingkang dipuntepangi minangka "Téologi Pambébasan." Panjenenganipun nyerat kathah buku prakawis téologi, idéologi, iman, hermeneutika, lan kaadilan sosial, lan wujud pangecam ingkang kendel dhumateng punapa ingkang dipunsawang minangka kambotenperdulian gréja dhumateng panindhesan lan panandhang.

Segundo ngangsu kawruh ing seminari-seminari Yesuit ing Argentina, ing Louvain, Bèlgi (lan ing mrika panjenenganipun kepanggih rèncangipun sami-sami mahasiswa Gustavo Gutiérrez) lan ing Sorbonne. Saking mriki panjenenganipun pikantuk gelar dhoktoripun. Panjenenganipun kundur malih dhumateng Uruguay kanggé madegaken lan mucal ing Pusat Studi Téologi lan Sosial Peter Faber, ingkang dipuntutup déning pamaréntah Uruguay nalika taun 1971. Sasampunipun puniku, panjenenganipun kathah nglampahi lelampahan, maringaken ceramah lan mucal ing univèrsitas-univèrsitas ing Brasil, Kanadha, lan Amérikah Sarékat, kalebet ing Harvard.

Karya-karyanipun ingkang paling wigatos (dipunpertal saking basa aslinipun, basa Spanyol dhumateng basa Inggris ing antawisipun:

 A Theology for Artisans of a New Humanity (Téologi kanggé Pambentuk Kamanungsan ingkang Énggal) (5 jilid, 1973-74)
 The Liberation of Theology (1975-76)
 Jesus of Nazareth Yesterday and Today (Yésus saking Nazaret, Kala wingi lan Sapuniki) (5 jilid, 1982-88; Jilid 1, Faith and Ideologies, (Iman lan Idéologi) inggih punika ingkang paling misuwur)
 The Liberation of Dogma (Pambébasan Dogma) (1989-1992)

Sumber 

Kim, Hyung-Kon, "Juan Luis Segundo," The Boston Collaborative Encyclopedia of Modern Western Theology, 1999

Segundo, Juan Luis
Segundo, Juan Luis
Yesuit
Tokoh Katulik
Artikel mawa basa krama
Lair 1925
MM utawi mm dipunalihake ing kaca punika.Kang gadhah mumpangat sanèsipun, preksani ugi MM (disambiguasi).
Milimèter utawi millimèter punika salah satunggalipun unit SI ingkang angadahi dawa  1/1000 mèter.

Kados déning unit-unit sanèsipun, wiwitan mili dipungunakake minangka ngalihake salah satunggaling unit dhasar (sajeroning babagan punika kaitung mèter) déning 1/1000.

Ékan milimèter (utawi asring kaserat sentimeter'') ugi dimumpangatake ing sajeroning kulawarga meteorologi minangka ukuran tadah jawoh (presipitasi toya). Ékan punika medal minangka asil saking panyederhanaan kang digunakaké déning liter per mèter pasagi. Saatunggal liter punika 106 milimeter kubik Ugi sameter pasagi punika 106 milimeter pasagi. Kadadean kang wonten ing nginggil milimeter minangka liter saben mèter pasagi punika identik.

Ugi pirsani
 mèter
 SI
 milimèter << sèntimèter << dhèsimèter << mèter << dhékamèter << hèktomèter << kilomèter

Cathetan suku

Ékan dawa
Petrus Claver (1803-1841) inggih punika satunggiling misionaris ingkang ngladosi para batur tukon kulit cemeng ing Cartagena (sapuniki Kolumbia). Petrus miyos ing Spanyol lan lulus saking Universitas Barcelona. Salajengipun, panjenengaipun nggabung kaliyan Ordo Yésuit lan makarya ing kitha Cartagena. Cartagena dipuntepangi ing wekdal puniku minangka pasar batur tukon, inggih punika papan dol-tinuku batur tukon-batur tukon kulit cemeng saking Afrika.

Kaanan ing mrika mrihatosaken sanget saéngga Petrus ngladosi para batur tukon-batur tukon wau. Panjenenganipun manggèn sesarengan para batur tukon, mundhutaken panganan lan obat-obatan, sarta ngèngetaken para majikan supados memperlakukan batur tukon-budhakipun kanthi langkung saé. Petrus ugi njalin persahabatan kaliyan para batur tukon kanthi cara mbeta pamertal ingkang saged wicanten basa lan dhialèk Afrika, sarta mawartosaken Injil dhumateng batur tukon-batur tukon puniku. Petrus ngladosi para batur tukon salaminipun sekawan dasa taun lan dipuntepangi minangka "bapa para batur tukon kulit cemeng".

Rujukan 

Lair 1580
Pati 1654
Santo lan Santa
Yesuit
Artikel mawa basa krama
Sajeroning praktèk ngèlmu nglibataké gawé lan nguji hypotheses,siji pratélan ngenani bisa kabukti salah nganggo siji tès saka dhata sing diamati. Null hypothesis lumrahé magepokan karo siji posisi umum utawa baku (‘general or default position).  Tuladhané, null hypothesis ya iku: yèn ora ana gayutan antarané rong tandha-tandha sing diukur or that a potential treatment has no effect.

Istlah iki wiwitané diluncuraké déning ahli génétika lan statistika saka Inggris Ronald Fisher ing taun 1935.
Lumrahé hypothesis iki kagandhèng karo hypothesis kaloro ya iku alternative hypothesis, sing nyatakaké anané gayutan antara tandha-tandha sing diamati. Jerzy Neyman lan Egon Pearson ngresmèkaké minangka siji alternatif.  Hypothesis alternative ora kudu wujud négasi saka null hypothesis; hypothesis alternatif ngramalaké ail saka pacoban yèn hypothesis alternatif iku bener. Panggunaan hypothesis alternatif ora dadi péranganing formulasi Fisher, nanging dadi standard.

Wigati banget kanggo dimangertèni yèn null hypothesis ora bakal bisa kabukti. Sawijining sèt data mung bisa  nulak apa gagal nulak siji null hypothesis.

Rujukan

Wacan
.

Pranala njaba 
 HyperStat Online: Null hypothesis

Statistika
Ganhèng wacan ngenani statistika lan matématika akèh-akèhé nganggo basa Inggris, mula murih prasaja bisa diwaos langsung ing Wikipedia basa Inggris kaya kacetha ing ngisor iki:
List of important publications in statistics (pratélan publikasi ngenani statistika).
List of statistics journals (pratélan jurnal statistika).
List of important publications in mathematics (pratélan publikasi ngenani matématika).
List of statistical packages (pratélan piranti alus statistika).

Pratélan
Sempu iku désa ing Kacamatan Ngancar, Kabupatèn Kedhiri, Provinsi Jawa Wétan, Indonésia.

Rujukan

Uga delengen 
 Ngancar, Kedhiri
 Kabupatèn Kedhiri

Pranala njaba 
 Situs resmi Kabupatèn Kedhiri
Prédiksi utawa ramalan iku sawijining pratélan ngenani apa kang bakal kadadéan ing mangsa ngarep, kerep nanging ora tansah dhedhasar pengalaman utawa kawruh. Amarga kerep anané tumpang-tindhih antarané prédhiksi lan ramalan, prédhiksi luwih wujud pratélan yèn sawatara kadadéan dianggep bakal nyata, déné ramalan utawa forecast bisa nyakup asil anggepan kadadéan kang luwih jembar.

Rujukan

Pranala njaba 
 
 TechCast Future Prediction, Professor William Halal

 
Futurologi

ca:Predicció (teoria del senyal)
cs:Predikce
de:Prognose
en:Prediction
es:Predicción
fa:پیش‌بینی
fr:Prédiction
he:חיזוי
hu:Jövendölés
it:Predizione
ja:予言
la:Ars praenoscendi futura
lv:Prognoze
ml:പ്രവചനം
nl:Voorspelling (wetenschap)
pl:Prognozowanie
ro:Prognoză
ru:Прогноз
simple:Prediction
sk:Predpoveď
sr:Предикција
th:การทำนาย
tl:Hula
uk:Математичне прогнозування
zh:預測
Aloysius Gonzaga () inggih punika santo pangreksa kamurnèn kaum enèm Katulik ingkang dipunlambangaken kanthi satunggiling frater lan sekar lili (bakung).

Lambang 
Aloysius Gonzaga dipunlukisaken kanthi gambaran satunggiling priya enèm ngagem jubah cemeng kanthi superpli pethak. Atributipun wujud sekar lili, ingkang nglambangaken sucining pribadinipun. Salib ingkang dipuncepeng nedahaken kasetyan lan labetipun sadangunipun gesang. Cumplung nedahaken karyanipun ing tengah-tengah tiyang ingkang ngadhepi pepati. Rosario nedahaken dhévosinipun dhumateng Sang Kenya Maria.

Santo lan Santa
Yesuit
Santo Itali
Kylie Ann Minogue, OBE (lair ing Melbourne, Victoria, Australia tanggal 28 Mèi 1968) utawa kerep dicekak dadi Kylie waé iku sawijing penyanyi lan paraga Australia. Dhêwêké wiwit misuwur déning sérial TV Neighbours. Banjur dhèwêké wiwit nyanyi. Lagu kapisané sing misuwur iku "The-Locomotion". Banjur dhêwêké uga tau duet karo Jason Donovan, pasangané ing Neighbours. Laguné ya iku "Especially for You". Dhèwèké uga naté dadi pasangané Doctor Who ing taun 2007. Kylie uga didiagnosis tau lara kanker payudara ing taun 2005 nanging wis mari.

Diskografi 
 Kylie (1988)
 Enjoy Yourself (1989)
 Rhythm of Love (1990)
 Let's Get to It (1991)
 Kylie Minogue (1994)
 Impossible Princess (1997)
 Light Years (2000)
 Fever (2001)
 Body Language (2003)
 X (2007)
 Aphrodite (2010)

Pranala njaba 

 Situs web resmi Kylie Minogue

Lair 1968
Tokoh Australia
Mikro-organisme ya iku urip-uripan kang ora katon karo mripat biasa utawa kudu karo piranti kanggo ndeleng.

Biologi
Simbar menjangan (Platycerium) iku sawijining marga tetuwuhan paku mawa punjul sakiwa-tengené 18 jinis. Kabèh urip épifit ing tanduran liya lan kanthi rupa sing unik amarga ndarbèni rong tipe godhong kanthi fungsi lan wujud sing béda. Salah sijiné tuwuh nglambrqh lan wujud cawang-cawang kayadéné sungu menjangan. Simbar menjangan iki bisa ditemoni ing alas-alas tlatah tropik.

Galèri

Réferénsi

Tetuwuhan paku
Anak iku wong utawa manungsa kang isih cilik utawa kang isih dirumati karo wong tuwa. Luwih trepé bocah iku fase antara bayi lan wong diwasa.

Manungsa
Pit statis utawa sepédha statis iku sawijining piranti ulah raga fitness sing rupané mèmper pit. Ing piranti obahan awak sing mèmper karo obahan manawa ngepit bisa dilakoni kanggo nglatih awak. Pit statis iki racaké kanggo nglatih jantung utawa cardiotraining.

Pit statis ing klub-klub fitness kwalitasé racaké luwih apik tinimbang sing didol kanggo bebrayatan umum.

Lumrahé bisa ditemtokaké manawa pit statis iku saya abot, dadi kwalitasé sangsaya luwih becik. Dadi tegesé wesi kanggo nggawé pit iki luwih akèh.

Jaman saiki pit statis biyasa digawé ing Cina sanadyan mèreké Amérika utawa Éropah.

Pranala njaba 
 Exercise Bike Guide

Piranti ulah raga
Pit
Mil punika salah satunggalipun ékan saking pangukuran jarak. Tembung punika asalipun saking frasa Latin mille passus ingkang dipun-ginakaken kanthi suraosipun "sèwu langkah" (jamak: milia passuum), ugi tegesé jarak ingkang saged dipuntempuh prajurit Romawi minangka nilaraken tapak suku kaping 1.000 langkah.

Ing tlatah Amérika Sarékat lan Britania Raya mil tegesé mil dharat 5.280 suku (1,609344 km).

Pranala jaba 
 Bausastra: Jarwa Kawi, Padmasusastra, 1903, #11.

Tembung Jawa
Basa Jawa
Linguistik
Femtomèter (simbul: fm) punika wujud jinis ukuran internasional SI ingkang dipunginakake ing ukuran dawa, ingkang sami kaliyan 10−15 (femto) mèter. Ugi gadhah mupangat kanggé ngukur diameter data inti atom. Diameter inti atom kirang langkung angadahi ukuran ngantos 15 fm. Neutron lan proton diameteripun inggih punika kirang langkung saantawis 1 fm. Sajeroning istilah ing fisika partikel, femtometer asring kasebat minangka fermi (simbul kang sami), ingkang tumuju kanggé ngormati sadaya piyantun ingkang ahli ing babagan fisika enggih punika panjenenganipun Enrico Fermi.

 1 fm = 1 x 10−15 mèter
 1000 fm = 1 pikomèter

attomèter << femtomèter << pikomèter

Ugi pirsani 
 Sistèm pangukuran internasional

Ékan dawa
Pujangga iku wong kang pinter ing babagan basa utawa kasusastran. Utawa uga pujangga iku wong kang pinter nganggit-anggit, ya iku ngarang utawa ngracik, kasusastran utawa basa amarga olèh wahyu. Para pujangga iku wis ana saka wiwitaning jaman, ing mèh kabèh budaya, lan ngripta karya-karya sastra awujud puisi (geguritan utawa tembang) mawa kwalitas kang séjé-séjé.

Etimologi 
Tembung pujangga iku varian saka tembung bujangga. Ing basa Jawa Kuna, tembung bujangga iki katulis bhujangga lan kajupuk saka basa Sangskreta. Ing jaman Jawa Kuna, bhujangga iki tegesé para brahmana anom utawa siswané para brahmana.

Ciriné Pujangga 
Pujangga iku kasinungan kalimpadan kang cacahé ana wolu yaiku:

 Paramèngsastra yaiku ahli ing babagan sastra, ahli basa
 Paramèngkawi yaiku ahli ing babagan reriptan, ahli ngarang.
 Awicarita yaiku limpad ing dongèng utawa carita kang nyenengaké
 Mardawa-lagu yaiku pinter bab tembang lan gendhing. Mardawa tegesé alus.
 Mardawa-basa yaiku ahli bab migunakaké basa kang ngresepaké, kang jalari trenyuhing ati, kang mahanani gumbira, kang nenangi sih wilasa, lan sapanunggalané.
 Mandraguna yaiku wasis banget ing kagunan.
 Nawungkridha yaiku alus pangrasané nganti bisa nanggapi krenteging atiné wong liya.
 Sambégana yaiku utama banget uripé.

Réferènsi 

Sastra
Pasisir Glagah inggih punika salah satunggalipun pasisir ingkang wonten ing tlatah Kulon Praga, Yogyakarta, indonesia. Pasisir punika kawentar minangka salah satunggalipun objek wisata wonten ing Kalurahan Sidorejo, Kacamatan Temon, Kabupatèn Kulon Praga. Pasisir punika gadhah pasir ingkang warninipun cemeng tanpa wonten karangipun. Wonten ing objek wisata pasisir punika para wisatawan ugi saged manggihi perkebunan melon, semangka, lan buah naga ingkang sampun kawentar khasiatipun.

Glagah
Glagah
Pratélan 100 yasan  struktur paling dhuwur ing tlatah Paris,kalebu uga wewengkon urban sajeroning Paris (Paris lan komune).

Tlatah urban Paris kang duwé pencakar langit kang luwih akèh saka wewengkon metropolitan liyané Uni Èropah: Taun 2007, kaetung ana 14 pencakar langit kang duwé dhuwur 150 mèter (492 sikil), minangka salah sijiné yasan mau nembé diyasa yaiku (Tour AXA), kaanan yasan pencakar langit kang ana ing Paris manawa dibandingake déning 10 pencakar langit kang ana ing London lan Frankfurt uga papat yasan paling dhuwur kang ana ing Madrid lan Warsawa. Bisa disimpulake yasan kang paling dhuwur ing Paris kang dumunung ana ing telu wewengkon yaiku: La Défense, dumunung ana ing pinggir kutha njèro kulon kang ana ing tengah-tengah  département Hauts-de-Seine, Italie 13, dumunung ana ing separo kidul arondisemen angka 13, lan Front de Seinte, dumunung ana ing arondisemen angka 15.

La Défense yaiku wujud distrik bisnis mirunggan kang gedhé dhéwé kang ana ing Èropah. Wangunan kang ana ing wewengkon, La Défense kang misuwur paling ake yasan parkantoran. Menara-menara kang ana ing arondisemen angka 13 kang paling akèh dianggo panguripan utawa omah pamukiman wong sugih,kang dumunung ana ing kidul arondisemen, kang didadèkaké salah sijiné kampung Pecinan ing jaman saiki.Wangunan kang paling akèh ing tlatah Front de Seine, kang dumunung ana ing sisihé Menara Eiffel,kagolong yasan kuna utawa lawas uga diyasa ing taun  1970-an lan 1980-an pakampungan iki duwé campuran kang manggoni yaiku wong kang bisnis lan kantoran.

Wangunan kang paling dhuwur liyané kang ana ing tlatah Paris,kang utama yasan kang cerak saka dalan bébas  Périphérique yaiku Les Mercuriales kang ana ing Bagnolet, Tour Pleyel ing Saint-Denis,lan Hôtel Concorde Lafayette ana ing pusat kutha (cerak Porte Maillot). Pencakar langit Paling dhuwur kang ana ing Paris yaiku, Tour Montparnasse,dadi salah sijiné yasan kang madeg ana ing laladan  Montparnasse.

100 yasan lan struktur paling dhuwur 

Pratélan iki wujud kumpulan 100 yasan lan struktur paling dhuwur kang ana ing tlatah urban Paris.Minangka Pratélan kang diurutake miturut dhuwur yasan resmi ing pamaréntah satempat.Wangunan kang duwé loro struktur utawa luwih uga duwé dhuwur kang padha, paringkat utawa ringking kang padha diwènèhake lan struktur diurutake minangka dhasar abjad.

Cathetan sikil

Pranala njaba 

  Paris-Skyscrapers  : Survey of high-rise buildings in Paris area.
 Paris area diagrams on Skyscraperpage.com : Diagrams showing the tallest structures in the Paris urban area.
  Paris-Skyscrapers forum  : Forums about urbanism and architecture in Paris area (temporarily off-line).
 Skyscrapercity : International forums about highrise buildings.
 Emporis page on the Paris metro area : International database of highrise buildings (incomplete).
 Structurae : International database of structures (incomplete).

Paris
 
Pencakar langit ing Prancis
La Civiltà Cattolica (arti sajeroning basa Italia Peradaban Katulik) iku sawijining kalawarti sasèn Italia karyané kaum Yesuit sing lair nalika tanggal 6 April 1850 ing Naples.

Sekilas 
Civiltà Cattolica iku sawijining kalawarti sing dièdit déning kaum Yesuit Italia. Didegaké nalika tanggal 6 April 1850, kalawarti iki nyekel sawijining status kakuwasan sing unik amarga - sanajan médhia iki dudu pérangan resmi saka Vatikan - kabèh artikel sing diterbitaké ing njeroné kudu disarujuki luwih dhisik déning Sekretariat Nagara Tahta Suci.

Pamimpin pisanané ya iku Carlo Maria Curci sing olèh pasetujon saka Paus Pius IX.

Sakwéné taun 1880an, sawisé pindhah menyang Roma, kalawarti iki disèlèhaké ing sangisoré pangawasan Tahta Suci kanthi dalan para editoré ditunjuk langsung déning Kardinal Sekretaris Nagara utawa Sri Paus, lan akèh artikel-artikel wigatiné ditulis déning Sri Paus dhéwé.

Romo Federico Lombardi, S.J., direktur Kantor Pèrs Vatikan saiki, ditunjuk minangka Deputi Editor Civiltà Cattolica nalika taun 1977. Dhèwké miwiti nulis kanggo kalawarti iki ing taun 1973.

Pranala 
 Pollard, John F. (2005). Money and the Rise of the Modern Papacy: Financing the Vatican, 1850–1950. Cambridge University Press.

Réferènsi

Pranala njaba 
 La Civiltà Cattolica situs resmi

Yesuit
Publikasi Katulik

pt:Antonio Spadaro
Derby della Mole, kang kondhang karo Derby Turin ya iku derby lokal, kang dimainake déning klub saka Kutha Turin ya iku klub Juventus FC lan Torino F.C.. Derby kang pisanan kelakon nalika taun 1906. Derby Turin iki dibandingake karo derby Manchester ana ing Nagara Inggris.

Mole
Fakultas Ilmu Pengetahuan Budaya Universitas Indonésia iku fakultas ing sangisoré Universitas Indonésia sing mligi nggegulang kawruh budaya ing tataran pendhidhikan sarjana, magister, lan dhoktoral, sarta pengelolalaan lembaga-lembaga panelitèn sing kagandhèng marang babagan studi mau.

Departemen 
Saat ini, FIB kabawah olèh Dr Bambang Wibawarta. FIB membawahi 7 departemen, ya iku:

 Departemen Ilmu Arkéologi
 Departemen Ilmu Filsafat
 Departemen Ilmu Kewewengkonan
 Departemen Ilmu Linguistik
 Departemen Ilmu Perpustakaan dan Informasi
 Departemen Ilmu Sajarah
 Departemen Ilmu Susastra

Program Akademik 
Fakultas Ilmu Pengetahuan Budaya Universitas Indonésia nyadiakaké program akademik :
 Program Sarjana Reguler (S1)
 Program Sarjana Kelas Paralel (S1)
 Program Sarjana Ekstensi (S1)
 Program Magister (S2)
 Program Doktoral (S3)

Program Studi S1 nyakup:
 Program Studi (PS) Basa dan Kebudayaan Koréa
 Program Studi Walanda
 PS Ilmu Arkéologi
 PS Ilmu Filsafat
 PS Ilmu Perpustakaan dan Informasi
 PS Arab
 PS Sajarah
 PS Cina
 PS Jawa
 PS Indonésia
 PS Inggris
 PS Jepang
 PS Jerman
 PS Ruslan
 PS Prancis

Program Pascasarjana (S2 lan S3):
 Ilmu Arkéologi 
 Ilmu Filsafat
 Ilmu Linguistik
 Ilmu Susastra
 Ilmu Perpustakaan
 Ilmu Sajarah

Pranala njaba 
 Situs web resmi

Universitas Indonésia
Fakultas Ilmu Sosial dan Èlmu Pulitik utawa dicekak FISIP UI kanthi kelembagaan minangka péranganing Universitas Indonésia. Wektu iki FISIP UI dibawahi Prof. Dr. Bambang Shergi Laksmono kanggo mangsa bakti 2008—2012.

Fakultas iki diadegaké taun 1968 lan minangka salah siji fakultas kanthi gunggung program studi lan mahasiswa kang paling akèh ing Universitas Indonésia amarga wiwit madeg nganti taun 2005, FISIP UI tuwuh ngrembaka lan duwé 8 Departemen, 35 program studi kanthi 52 program kekhususan, lan gunggung jumlah mahasiswa 7912 .

Sajarah 
FISIP diadegaké taun 1968 lan wiwitané wujud péranganing Fakultas Hukum lan Pengetahuan Masarakat (FHPM). Ing tanggal 1 September 1962, Pérangan Pengetahuan Masarakat kang banjur dadi Pérangan Ilmu Pengetahuan Kemasyarakatan kanthi resmi dijembaraké saéngga nyakup jurusan Ilmu Publisistik, Èlmu Pulitik, Ilmu Administrasi, Kriminologi, Sosiologi, lan Èlmu Kesejahteraan Sosial. Perkembangan babagan-babagan ngèlmu sosial mau nyurung ditingkatkan status Pérangan Ilmu Pengetahuan Kemasyarakat dadi fakultas kang madeg dhéwé.
Wiwit madeg nganti saiki, FISIP UI dibawahi Dékan:
 Prof. Dr.(HC). Muhamad Yogi,Ph.D,D.Sc(1958-1968 )
 Prof. Dr. Selo Soemardjan, alm (1968‐1974)
 Prof. Dr. Hc. Miriam Budiardjo, MA, alm (1974‐1979)
 Prof. Dr. R. Tobias Soebekti, MPA. Alm (1979‐1982)
 Prof. Dr. Manasse Malo, alm (1982‐1988)
 Prof. Dr. Juwono Sudarsono, MA. ( 1988‐1994)
 Prof. Dr. Muhammad Budyatna (1994‐1998)
 Prof. Kamanto Sunarto, SH, Ph,D. (1998‐2001)
 Prof. Dr. Martani Huseini (2001‐2003)
 Prof. Dr. der Soz. Gumilar Rusliwa Somantri (2003‐2008)
 Prof. Dr. Bambang Shergi Laksmono, MSc (2008‐2012)

Program studi 
Sawetara program studi kang ana ing Fakultas Ilmu Sosial lan Èlmu Pulitik Universitas Indonésia:
 Program studi ngèlmu Komunikasi
 Program Studi Ilmu Pulitik
 Program Studi Ilmu Administrasi
 Program Studi Ilmu Kriminologi
 Program Studi Ilmu Sosiologi
 Program Studi Ilmu Antropologi
 Program Studi Ilmu Kesejahteraan Sosial
 Program Studi Ilmu Hubungan Internasional.

Pranala njaba 
 Situs resmi
 Departemen Ilmu Komunikasi
 Departemen Ilmu Pulitik
 Departemen Ilmu Administrasi 
 Departemen Kriminologi
 Departemen Sosiologi 
 Departemen Ilmu Kesejahteraan Sosial
 Departemen Antropologi 
 Departemen Ilmu Hubungan Internasional

Rujukan 

Brosur FISIP UI 

Fakultas Èlmu Sosial lan Èlmu Pulitik
Universitas Indonésia
Kecap iku tegesé bisa:

 Wong kang mangan tanpa mingkem tutuké
 Kécap, siji bumbu masak kang kagawé saka kacang kedhelé
Mudra (saka basa Sangskreta lan tegesé "lambang" utawa "cap") iku tatacara sajeroning agama Hindhu lan Buda kanggo nata driji tangan kanthi khas utawa anggota awak liyané minangka sarana ngibadah. Nanging kerepé namung ngenani tangan waé.

Hindhu
Buda
Risoles utawa risol iku panganan Indonésia wujud lembaran trigu tipis sing digulung lan diisêni karo ragout. Ragout iki samacem bubur saka trigu sing dicampur karo irisan daging pitik lan sawatara sayur, racaké wortel karo préi. Sawisé iku, gulungan sing rupané mèmper lun pia iki dilapisi karo bubuk roti lan digorèng ing lenga panas.

Asal-usul
Risoles iku asalé saka Éropah. Tembung iki dijupuk saka basa Walanda rissole sing asliné njupuk saka basa Prancis utawa Latin.

Olah-olahan Indonésia
Pilot, juru terbang utawa juru anggegana ya iku sesebutan kanggo wong kang nduwèni pangawean nyetir montor mabur. Minangka wangun panggawean kang ngutamakaké kaahlian utawa kaprigelan sajeroning nyetir montor mabur, panjengané juru anggegana kudu nempuh uji kalayakan resmi kang dianakaké déning sekolah panerbangan. Mila ing babagan kalulusan sajeroning ujian juru anggegana, bisa langsung ngayuh sertifikasi miber, ya iku salah siji surat pangakuan kapinteran lan kaprigelan juru anggegana kanggo miberake montor mabur kanthi jinis lan ukuran tartemtu.

Réferènsi 

Juru anggegana
Asin (kadhangkala dipocapaké masin) iku rasa kaya rasaning uyah. Rasa iki wigati banget tumrap masakan. Masakan Indonésia mligi ing tlatah pasisir luwih dominan krasa asin tinimbang rasa legi. Rasa asin bisa dicampur karo rasa liyané kaya ta rasa legi, kecut utawa pedhes kaya déné nalika gawé sambel.

Bahan panganan tinamtu biyasa diawètaké nganggo uyah, tuladhané iwak asin lan endhog asin. Sawisé diprosès sawatara dina bahan panganan mau dadi awèt lan bisa disimpen suwé tanpa diadhemaké. Sawetara bumbu masakan uga duwé rasa asin kaya déné kécap asin.

Banyu sagara iku krasa asin amarga akèh ngandhut uyah, amarga saka iku ora bisa diombé sbab bisa njalari rasa ngelak. Supaya bisa diombé banyu sagara mau kudu diprosès luwih dhisik.

Uga delengen 
 Rasa Kecut
 Rasa Legi
 Rasa Pedhes

Pranala njaba 

Rasa
Komite Nasional Kaslametan Transportasi utawa kacekak KNKT ya iku salah sijiné lembaga independen kang madeg adidasar kaputusan Keppres No. 105/1999. Komisi punika duwé tanggung jawab minangka nindakaké investigasi déning kacilakan transportasi ana ing dharat, sagara uga udara. Banjur KNKT duwé tugas kang utama salah sijiné ya iku ngusulake pangapikan (perbaikan) tumuju ing kacilakan kang padha uga bisa kadadéan sajeroning ing mangsa ngarep.Komisi punika gegayutang ing sangisoré Mantri Parhubungan. Cacahé anggota komisi punika dumadi dumadi lima anggota uga ditinjuk déning panjenengané Presdhén uga anggota KNKT ditunjuk kanggo makarya sajeroning lima taun.
Kapimpinan KNKT ing taun 2012 punika kapimpin déning panjenengané Tatang Kurniadi.

Pranala njaba 
 Situs web resmi 
 Situs web resmi (Archive)

Lembaga nonstruktural Indonésia
PT. Angkasa Pura (Persero) wujud salah sijiné Badan Usaha Milik Nagara sangisoré Departemen Parhubungan kang duwé tugas ing babagan pangelolaan lan pangusahan papan anggegana kang ana ing Indonésia. PT. Angkasa Pura kapengkar dumadi loro pérangan ya iku: PT. Angkasa Pura I lan PT. Angkasa Pura II.

Angkasa Pura I kang duwé kantor pusat ana ing Jakarta. Angkasa Pura II duwé kantor kantor pusat ana ing Papan Anggegana Internasional Soekarno-Hatta ing Tangerang, Banten.

Sajarah 
PT Angkasa Pura I madeg ana ing taun 1964 ing ngisoré jeneng Parusahaan Nagara (PN) Angkasa Pura "kemayoran". PT Angkasa Pura II madeg ing tanggal 13 Augustus 1984.

Operasi 
PT. Angkasa Pura ngoperasikake papan anggegana kang ana ing ngisor iki:
 PT. Angkasa Pura I ngutamakake papan anggegana ing wewengkon wétan Indonesia.
 Papan Anggegana Internasional Ngurah Rai
 Papan Anggegana Internasional Juanda
 Papan Anggegana Internasional Sultan Aji Muhammad Sulaiman
 Papan Anggegana Internasional Sultan Hasanuddin
 Papan Anggegana Internasional Sam Ratulangi
 Papan Anggegana Adi Sumarmo
 Papan Anggegana Frans Kaisiepo
 Papan Anggegana Internasional Lombok (mengantikan Papan Anggegana Selaparang pada 1 Oktober 2011)
 Papan Anggegana Selaparang (ditutup pada 30 September 2011)
 Papan Anggegana Pattimura
 Papan Anggegana Internasional Achmad Yani
 Papan Anggegana Internasional Adi Sutjipto
 Papan Anggegana Juwata
 Papan Anggegana Syamsuddin Noor
 Papan Anggegana El Jogèd
Uga madegake cabang minangka kanggo ngelayani ATS ing Makassar:
 MATSC (Makkasar Air Traffic Service Centre)

 PT. Angkasa Pura II ngutamakake papan anggegana ing wewengkon kulon Indonesia.
 Papan Anggegana Internasional Soekarno-Hatta
 Papan Anggegana Halim Perdanakusuma
 Papan Anggegana Husein Sastranagara
 Papan Anggegana Antarabangsa Internasional Kuala Namu
 Papan Anggegana Sultan Mahmud Badaruddin II
 Papan Anggegana Sultan Syarif Kasim II
 Papan Anggegana Internasional Minangkabau
 Papan Anggegana Supadio
 Papan Anggegana Raja Haji Fisabilillah
 Papan Anggegana Sultan Thaha
 Papan Anggegana Depati Amir
 Papan Anggegana Internasional Sultan Iskandarmuda

Rujukan

Pranala njaba 
 Angkasa Pura I
 Angkasa Pura II 

BUMN
Cross Mobile iku sawijining firma èlèktronik asal Indonésia. Firma iki diadegaké ing taun 2011 ing Jakarta. Firma iki ngasilaké warna-warna piranti èlèktronik lan mligi tilpun sèlulêr.

Pranala njaba 
 Situs wèb resmi

Perusahaan Indonésia
Pietro Angelo Secchi () inggih punika satunggiling astronom Italia.

Pastor Secchi nelasaken taun-taun pungkasanipun ing Roma, panggènan panjenenganipun tilar donya nalika taun 1878.

Ing yuswa 16, panjenenganipun mlebet Ordo Yesuit, lan nalika yuswa 32, panjenenganipun dados dhiréktur Observatorium Vatikan. Lumantar pangamatan, panjenenganipun manggihaken kawontenan spikula srengéngé.

Panjenenganipun nggambar salah satunggil péta awal saking mars nalika taun 1858, ing pundi Syrtis Major panjenenganipun sebat minangka "Kanal Atlantik". Kanthi makaten, panjenenganipun ngrumiyini Schiaparelli salebetipun pangginaan istilah kanal ing mars, sanadyan kanal Pastor Secchi sanès wujud garis lurus ingkang panjang kados ingkang dipunlukisaken Schiaparelli lan Lowell.

Panjenenganipun punika perintis spektroskopi astronomi sesarengan kaliyan Joseph von Fraunhofer. Panjenenganipun punika tiyang sepisanan ingkang nglampahaken klasifikasi lintang dhedhasar spèktrumipun. Amargi pedamelanipun puniki, panjenenganipun asring dipunsebat minangka bapak pang-klasifikasian lintang.

Satunggiling kawah ing rembulan lan satunggil ing mars dipunparingi nama migunakaken namanipun. Pastor Secchi ugi ngrembakakaken piranti oséanografi ingkang sapuniki dipuntepangi minangka piringan Secchi.

Pranala njawi 
 Angelo Secchi, S.J. 
 Angelo Secchi - the Catholic Encyclopedia

Lair 1818
Pati 1878
Astronom Italia
Yesuit
Artikel mawa basa krama
The Pickwick Papers iku sawijining filem Britania kang dirilis taun 1952. Film dhedhasar buku karyané Charles Dickens. Film iki disutradarani Noel Langley. Film iki olêh Bruwang Emas ing Ruslan. Ing kono hak-hak filem iki didol lan regané £10.000.

Para paraga 
James Hayter minangka Samuel Pickwick 
James Donald minangka Nathaniel Winkle 
Nigel Patrick minangka Mr. Jingle 
Joyce Grenfell minangka Mrs. Leo Hunter 
Hermione Gingold minangka Miss Tompkins 
Hermione Baddeley minangka Mrs. Bardell 
Donald Wolfit minangka Sersan Buzfuz 
Harry Fowler minangka Sam Weller 
Kathleen Harrison minangka Rachel Wardle 
Alexander Gauge minangka Tracy Tupman 
Lionel Murton minangka Augustus Snodgrass 
Diane Hart minangka Emily Wardle 
Joan Heal minangka Isabella Wardle 
William Hartnell minangka kusir kang galak
Mary Merrall minangka Mbah Wardle

Filem 1952
Cardiff (basa Welsh Caerdydd) ya iku kutha krajan lan kutha gedhé dhéwé ing Wales. Kutha iki jembaré 140,3 km2 lan ndarbèni populasi 341.054 jiwa (2010). Cardiff iku kutha gedhé dhéwé kaping 10 ing Britania.

Cathetan suku 

Kutha ing Wales
Institut Teknologi India (IIT, , ) ya iku golongan institut pendidikan tinggi kang orientasine ing rekayasa lan teknologi.

IIT diatur déning Undang-Undang Institut Teknologi taun 1961, tindakan parlemèn kang wis nyatakake minangka lembaga kepentingan nasional, lan nyerahake pangwasan, tugas, krangka makarya kanggo tata kelola lan liya-liyané. IIT diciptakake kango gladhen ngèlmuwan lan insinyur, kanthi ancas ngembangaké tenaga makarya trampil kanggo njurung pengembangan ékonomi lan sosial India. IIT kadaptar minangka masarakat ing ngisore Undang-Undang Pendaftaran Masarakat India.

Undang-Undang taun 1961, kadaftar pitung lembaga ing babagan pangedegan, IIT Kharagpur ing Kharagpur (1950; minangka IIT 1951), IIT Bombay ing Mumbai (1958), IIT Madras ing Chennai (1959), IIT Kanpur ing Kanpur (1959), IIT Delhi ing New Delhi (1961; minangka IIT 1963), IIT Guwahati ing Guwahati (1994) lan IIT Roorkee ing Roorkee (1847; minangka IIT 2001).

Institut Teknologi India ya iku anggota ing Asosiasi Universitas Persemakmuran.

Institut 
Saiki, IIT dumunung ing:

Rujukan

Bibliografi 

 
 
 
 
 
 
 
 
 

 
Pawiyatan luhur ing India
FC Bayern München utawa Bayern München ya iku klub ulah raga gedhé dhéwé lan misuwur kaloro ing donya sabanjuré FC Barcelona déning cacah 125.115 anggota, uga luwih misuwur tinimbang Real Madrid, Manchester United, AC Milan lan Inter Milan. Klub bal-balané uga wis ndadèkaké jawara ing Jerman ing taun 1932 lan liga bal-balan Jerman Bundesliga kacathet kaping 21, sajeroning taun 1969, 1972, 1973, 1974, 1980, 1981, 1985, 1986, 1987, 1989, 1990, 1994, 1997, 1999, 2000, 2001, 2003, 2005, 2006, 2008, lan 2010, uga tau dadi jawara Liga Champions kaping 4. Sajeroning 22 Mèi 2010 ing final Liga Champions, FC Bayern München bisa ditaklukake déning klub raseksa Italia, Inter Milan, kang nggawé Bayern metu saka runner-up.

Prestasi 
Adidasar saka sajarah Bayern ya iku tim misuwur bal-balan kang ana ing Jerman, amarga klub iki tau dadi jawara menang paling akèh lan paling akèh ngumpulake piala. München uga kagolong tim Jerman paling sukses sajeroning tetandhingan internasional, sabanjuré menang enem trofi. Bayern dadi salah sijiné saka telu klub kang menang telu tetandhingan gedhé ing Éropah uga dadi klub pungkasan kang menang Liga Champions kaping telu katurut-turut , München uga nganggo lencana multi-pamenang sajeroning tetandhingan Liga Champions.

Présidhèn Bayern

Bebungah kanggo juru main

Skuat

Tim utama

Dipensiunake 
 12 – Pandukung klub (juru main ke-12)

Mantan juru main misuwur 

Pratélan juru main kang kagolong saka Anggota Kehormatan FC Bayern München. Pada tetandhingan perpisahannya, Oliver Kahn dinyatakan sebagai kapten kehormatan tim.

1970-an:
  Franz Beckenbauer (DF)
  Gerd Müller (FW)
  Uli Hoeneß (FW)
  Sepp Maier (PG)
  Hans-Georg Schwarzenbeck (DF)
  Paul Breitner (MF)

1980-an:
  Karl-Heinz Rummenigge (FW)
  Dieter Hoeneß (FW)
  Klaus Augenthaler (DF)
  Roland Wohlfarth (FW)

1990-an:
  Lothar Matthäus (DF/MF)
  Stefan Effenberg (MF)

2000-an:
  Oliver Kahn (PG)
  Mehmet Scholl (MF)
  Giovane Elber (FW)

Kapten 
Ing mangsa iki, tahta kapten dicekel déning panjenengané Philipp Lahm, sabanjuré kapten sadurungé njabat wiwit kapisana mangsa 2008, Mark van Bommel, uga ninggal tim lan gabung déning A.C. Milan sajeroning wulan Januari 2011. Sawatara, Bastian Schweinsteiger ing mangsa iki dadi wakil kapten,kang sadurungé dadi wakil kapten kaloro wakil.

Kapalatihan

Staff ing mangsa saiki

Pratélan pelatih 
Bayern München duwé 17 paLatih wiwit promosi ing Bundesliga aunt 1965. Udo Lattek, Franz Beckenbauer, Giovanni Trapattoni, Ottmar Hitzfeld, lan pelatih ing mangsa saiki, Jupp Heynckes njabat kaping loro ing mangsa dadi palatih kepala. Pada 25 Maret 2011, diumumkan bahwa Heynckes akan menjalani mangsa ketiganya sebagai pelatih, sejak 2011 hingga setidaknya 2013.

Manajer tim ing mangsa iki dicekel panjenengané Andries Jonker, kang dadi pamangku kalungguhan manajer sawisé Louis van Gaal dipecat.

Rujukan

Pranala njaba 
 
 Allianzarena.de
 FCB-Blog
 Mythos-Bayern
Allahu Akbar iku lagu kabangsané Libya nalika mangsa pamaréntahané Kolonel Muammar Khadafi ing Libya.

Uga delengen 
 Libya, Libya, Libya

Lagu kabangsan
Libya
N-250 Gatotkaca iku montor mabur Indonésia gawéan IPTN. Montor mabur iki diprodhuksi mawa lisènsi saka Spanyol.Montor mabur regional komuter turboprop kanthi rancangan asli IPTN (ubah nama PT Dirgantara Indonésia, PT DI, Indonesian Aerospace),Indonésia. Migunakake kodhé N kang ngandut arti Nusantara duwé patunjuk sajeroning désain, produksi lan pangitungané sakabehané digarap ing Indonésia uga Nurtanio, kang wujud pangadeg lan parintis indhustri penerbangan ing Indonésia.Kasil liyané ya iku montor mabur CN-235 kang diprodhuksi sadurungé N-250.CN-235 duwé kodhé CN nunjukake CASA-Nusantara utawa CASA-Nurtanio, kang tegesé montor mabur iku digarap kanthi makarya bareng utawa patungan antarané perusahaan CASA Spanyol déning IPTN.

Panampilan Montor Mabur 

Montor mabur N-250 migunakaké mesin turboprop 2439 KW saka Allison AE 2100 C gawéan perusahaan Allison. Montor mabur kang duwé kitiran 6 iji kang bisa mabur déning karikatan paling banter 610 km/jam (330 mil/jam) lan karikatan ekonomis 555 km/jam kang ngasilaké karikatan paling dhuwur ing kelas lan jinis turprop uga duwé momotan 50 penumpang. N-250 duwé kaduwuran operasi pailng dhuwur 25.000 sikil (7620 mèter)kanthi daya daya pangumbara (jelajah) 1480 km.

Pranala njaba 
 PT Dirgantara Indonesia 
 PT-IPTN N-250 Departemen Perindustrian 
 IPTN N-250in airliners.net 

Montor mabur Indonésia
Montor mabur sipil
Montor panumpang sipil
Montor mabur Nusantara
Montor mabur turboprop
Saté Padang iku sebutan tumrap telung jinis varian saté ing Sumatra Kulon, ya iku Saté Padang, Saté Padang Panjang lan Saté Pariaman.

Saté Padang migunakaké bahan daging sapi, ati, utawa jerohan (jantung, usus, lan thèthèlan) kanthi bumbu duduh kacang kenthel (mèmper bubur) ditambah lombok sing akèh saéngga rasané pedhes.

Saté Padang Panjang dibédakaké saka duduh saténé sing awarna kuning déné saté Pariaman duduhé awarna abang. Rasa kaloro jinis saté iki uga béda. Déné saté Padang duwé manéka rasa saka campuran kapindho jinis varian saté ing dhuwur.

Prosès olèhé nggawé 
Daging seger dilebokaké sajeroning drum gedhé isi banyu lan digodhog kaping pindho supaya empuk migunakaké drum lan banyu sing béda. Daging diiris-iris lan dilumuri bumbu lan bumbon crakèn. Sauntara banyu godhogan dianggo minangka bahan duduh kaldhu, bahan gawé duduh saté. Banjur duduh kaldhu iki dicampur karo 19 macem bumbu bumbon crakèn sing wis dialusaké (brambang, bawang, kunir, jaé, lan seré) dicampur karo warna-warna lombok. Kabèh bumbu iku banjur didadèkaké siji lan dimasak sajeroning 15 menit. 
Saténé dibakar nalika wis dipesen, nganggo areng saka bathok klapa. Dipangan nalika isih anget,racaké ditambah kripik balado khas Padang.

Rujukan 

Saté
Olah-olahan Indonésia
Masakan Sumatra Kulon
Masakan Padang
Saté maranggi iku saté saka Purwakarta, Jawa Kulon racaké kagawé saka daging wedhus utawa daging sapi. Nanging ana uga kang duwé panemu yèn saté maranggi iku asal saka Cianjur.

Bakul saté maranggi bisa tinemu ing Purwakarta, sapérangan didol kanthi ideran. Sing mbédakaké saté maranggi karo saté liyané ya iku bumbuné kagawé saka kécap kang duwé cita rasa paduan legi, kecut, lan pedhes.

Pranala njaba 
 Okezone Food & Resto : Sensasi Saté Sapi Maranggi
 Liputan 6 Laporan Laladan : Saté Maranggi, Makanan Berbumbu Khas Purwakarta
 Liputan 6 Laporan Laladan : Kelezatan Saté Maranggi
 Detikfood : Ngaduuu... Saté Maranggi Yukk! 

Maranggi
Wayang Jemblung utawa Dalang Jemblung ya iku sawijining wujud kesenian teater tradhisional saka tlatah Banyumas. Dhapuré wayang iki kaya pagelaran wayang, nanging dimainake déning sawijining dhalang kang ngrangkep dadi wayang, gamelan, pangrawit, lan waranggana (vokalis). Ing perkembangane, Wayang Jemblung dimainake déning wong kang cacahé telu nganti enem amarga prabawa kesenian tradhisional liyané, kaya ta ketoprak lan wayang wong.

Istilah jemblung nganti seprene durung ana sing ngerteni kanthi mesti, nanging ing tlatah Banyumas ana rong panyaruwe kang béda. Panyaruwe pisanan kandha yèn jemblung saka tembung gemblung kang ateges gendheng. Panyaruwe iki cukup bisa ditampa, amarga nalika pertunjukan dimulai, lakuné dhalang kaya wong édan. Kabèh mau dilakoni dhéwé, wiwit dadi wayang nganti nembangake iringan gamelan. Panyaruwe kapindhone ya iku istilah iki dipopulerake déning sawijining dhalang kang jenenge Ki Lebijiwo ing panggonan ngungsi, nalika ana perang Trunojoyo ing jaman karajan Mataram. Ing panggonan ngungsi, dhèwèké kepéngin nganakake pagelaran wayang. Nanging amarga kaanane kang sarwa kurang, mula pagelaran wayang dianakae saanane. Kang wigati, nalika mainake lakon Babad Menak kanthi tokoh sentral Umarmaya lan Umardani, Ki Lebijiwo tansah nambahake jejuluk jemblung ing ngarepe jeneng jeneng tokoh-tokoh mau.

Pagelaran iki dimainake kanthi lungguh sila madhep méja kang kadangkala ana cemilan kanggo dhalang. Yèn dhalange punjul siji, dhalang mau padha lungguh adep-adepan. Dhalang-dhalang mau duwé pembagian tugas kang cetha, tuladhané sapa kang swarane kaya rebab, gong, utawa minangka waranggana.

Sajatiné, repertoir Wayang Jemblung ora patiya béda karo repertoir Wayang Kulit. Pambeda kang paling katon ya iku ana ing wayang lan gamelan. Wayang Jemblung mung nganggo modhal cangkem lan awake dhalang. Ana uga sapérangan wong kang ngarani wayang iki minangka teater accapela saka Banyumas.

Cathetan suku
Bedhug Kyai Bagelén ya iku dadi siji-sijining bedhug gedhé dhéwé ana ing saindenging donya. Bedhug Kyai Bagelén dumunung ing tlatah Kabupatèn Purwareja, Jawa Tengah. Bedhug iki uga dadi idhéntitasé kutha Purwareja. Bedhug Kyai Bagelèn iki ditabuh nalikanè tibanè wektu salat, tibanè wektu Salat Jumuah, dina riyaya Idul Adha, dina riyaya Idul Fitri lan nalikanè upacara kamardikan Rèpublik Indonésia..Saliyanè iku, Bedhug Kyai Bagelén uga diunékakè kaping lima saben dinanè ya iku kanggo pananda nalikanè wektu salat subuh, dhuhur, ashar, maghrib, lan isya'.

Sajarah Bedhug Kyai Bagelen
Sejarahè Bedhug Kyai Bagelén iki kawiwitan nalika Radèn Adhipati Cokronagoro kaping sapisan duwè pepènginan njangkepi piranti-piranti ana ing Masjid Agung Purwareja. Panjenenganipun uga duwè pepénginan gawè bedhug kanggo pananda wektu salat, pananda kabéh kagiyatan para umat Islam lan kanggo pananda kagiyatan kanagaran ana ing wektu iku. Kanthi duwé pepénginan mangkono iku banjur dirembug marang ulama masjid lan para Suntoro Kadhipatén. Mula kawiwitan saka iku bongkot kayu jati sing arane Jati Bang lan gedhènè udakara 2,5 méter minangka gawé warangkanè bedhug. Kanjeng Radén Adhipati Cokronagoro 1 banget sarujukè manawa bongkot kayu jati iku digunakakè mula panjenenganipun ngutus rayinipun ya iku Radén Tumenggung Prawironagoro Wedana Bragolan kanggo ngupakara gawè Bedhug Kyai Bagelén. Banjur anggonè gawé bedhug diwiwiti ing désa  Bragolan, kacamatan Bagelén. 
Wiwitané bongkot kayu gaji digraji karo para tukang kayu banjur dibolongi tengahè karebén bisa metu swarané. Nanging anggonè mbolongi bongkot kayu jati iku ora gampang kaya déné mbolongi pring kaya adaté. Mula anggonè mbolongi kayu jati iku dicungkil kanthi sithik-sithik. Pirang-pirang dina wis klèwat mula anggoné gawè bedhug wis nuduhakè kasilè. Bedhug wis kena dirampungakè banjur

Cathetan sikil 

Kabupatèn Purwareja
Wadhuk Panohan ya iku salah sawijining wadhuk kang didadèkaké papan pariwisata ing Désa Panohan Kacamatan Gunem Kabupatèn Rembang Jawa Tengah. Wiwitané wadhuk iki dibangun déning Pamaréntah Kabupatèn Rembang kanggo nyukupi kabutuhan banyu irigasi tlatah persawahan ing kiwa-tengené Kacamatan Gunem lan Désa Panohan, lan kangga nyukupi kabutuhan banyu kanggo warga sekitaré..

Kaéndahan wadhuk iki uga amarga diubengi karo bukit-bukit lan gunung, hawa kang sejuk lan alami kanthi wit-witan kang asri lan tegalan warga ing salèrèngé bukit..
Tebing ing wadhuk panohan digawé undhak-undhakan kanthi arsitèktur kaya piramida. Tebing kang ana ing bukit digawé undhak-undhakan saéngga para wisatawan bisa munggah ing dhuwur bukit. Saka dhuwur bukit para wisatawan bisa ndelok pemandhangan wadhuk kang diubengi tebing-tebing. Saliyané iku uga ana anjungan kang ana pageré lan urugan lemah kang rada lumebu ing wadhuk, saéngga para wisatawan bisa lumaku nganti pérangan wadhuk kang rada tengah lan ndelok témbok mligi wadhuk kang ngadhep kali kanggo irigasi..

cathetan sikil 

Papan wisata
Wadhuk
Wadhuk ing Indonésia
Limpa iku klanjer tanpa saluran (ductless) kang magepokan karo sistem saliyané	sirkulasi lan duwé fungsi ngajuraké sèl getih abang tuwa. Limpa kalebu salah siji organ sistem limfoid, saliyané timus, tonsil, lan klanjer limfe. Sistem limfoid duwé fungsi kanggo ngayomi awak saka karusakan akibat dat asing. Sèl-sèl ing sistem iki ingkenal minangka sèl imunokompeten yaiku sèl kang mampu mbédakaké sèl awak karo dat asing lan nyelenggarakaké inaktivasi utawa perusakan barang-barang asing . Sèl imunokompeten dumadi saka
 sèl utama obah, yaiku sèl limfosit lan makrofaga, lan
 sèl utama netep, yaiku retikuloendotel lan sèl plasma .

Anatomi lan Fungsi 

Limpa minangka organ limfoid gedhé dhéwé lan dumunung ing pérangan ngarep lan cedhak geger gronggongan weteng antarané ingafragma lan lambung . Sacara anatomis, pinggiran limpa kang normal awangun pipih. Fungsi limpa yaiku ngakumulasi limfosit lan makrofaga, degradasi eritrosit, papan cadhangan getih, lan minangka organ pertahanan marang infèksi partikel asing kang lumebu sajeroning getih .

Limpa dibungkus déning kapsula, kang dumadi saka dua lapisan, yaiku siji lapisan jaringan penyokong kang kandel lan siji lapisan otot alus. Perpanjangan kapsula sajeroning parenkim limpa diarani trabekula. Trabekula ngandhut artèri, véna, saraf, lan pembuluh limfe . Parenkim limpa diarani pulpa kang dumadi saka pulpa abang lan pulpa putih . Pulpa abang awarna abang peteng ing potongan limpa kang seger. Pulpa abang dumadi saka sinusoid limpa . Pulpa putih kasebar sajeroning pulpa abang, awangun oval lan awarna putih klawu. Pulpa putih dumadi saka pariarteriolar limphoid sheats (PALS), folikel limfoid, lan zona marginal. Folikel limfoid lumrahé kasusun sajeroning sèl limfosit B, makrofaga, lan sèl debri

Peradangan Limpa 

Peradangan limpa diarani splenitis . Patologi limpa akibat peradangan bisa asipat akut, kronis, granulomatous, utawa absès . Bab iki racaké bisa diamati ing pulpa abang. Saliyané iku, inflamasi limpa sekundhèr bisa kadadéan akibat tumor. Pendarahan bisa kadadéan akibat paparan bahan kimia utawa radhiasi .

Sacara histologis, ana kesulitan kanggo mbédakaké hemoragi, kongèsti, utawa angiektasis saka kondhisi fisiologis limpa amarga organ iki duwé akèh sèl eritrosit . Tumrap indhividhu anom, histopatologi splenitis akibat racun kang akut yaiku anané pusat germinal epiteloid. Saliyané iku, infèksi bakteri gram négatif kang parah ing saluran pencernaan ing kéwan anom bisa njalari dumadiné fokus kolonisasi bakteri ing limpa . Ing kéwan kang luwih tuwa, histopatologi splenitis yaiku anané neutrofil ing zona mantel sinus lan penurunan gunggung sèl ing sentra germinativum.

Rujukan

Gambar-gambar 

Sistem limfatik
Klanjer
Limfosit (en:lymphocyte) iku sajinis sèl getih putih sajeroning sistem kekebalan makluk vertebrata. Ana rong kategori gedhé limfosit, limfosit mawa butiran gedhé (large granular lymphocytes) lan limfosit cilik. Limfosit duwé peranan wigati lan terpadu sajeroning sistem pertahanan awak.

Limfosit digawé ing sungsum balung ati (ing fetus) kanthi wangun awal sing padha nanging banjur ngalami diferensiasi. Limfosit bosa ngasilaké antibodi ing awak bocah lan bakal mundhak sairing karo tambahing umur.

Rujukan 

Sèl getih putih

ja:白血球#リンパ球
Timus (,  - ati, jiwa, kepénginan, kauripan) iku siji klanjer kang dumunung ing ngarep dhadha, kang boboté ngancik palib abot nalika manungsa ngancik mangsa pubertas. Nganti saiki, fungsi klanjer iki diweruhi mung minangka papan prodhuksi sel T kang dibutuhake ing sistem kekebalan tiron. Wiwit tinemu déning Galenus ing taun 130-200an, durung akèh kang bisa nliti klanjer iki, sawisé amèh 2000 taun sajarah kadhokteran. Dikira timus minangka proyèksi interaksi antara hormon, neuropeptida lan sistem kekebalan, kang disinaoni ing studi neuroimunoendokrinologi, kang mrebawani aktivitas organ limfoid lan sèl sadawaning lintasan endokrin, autokrin lan parakrin.

Rujukan 

Klanjer
Sungsum balung () iku jaringan empuk kang tinemu ing gronggongan interior balung kang dadi papan prodhuksi sapérangan gedhé sèl getih anyar. Ana rong jinis sungsum balung:
 sungsum abang, dikenal uga minangka jaringan myeloid. Sèl getih abang, keping getih, lan sapérangan gedhé sèl getih putih diasilaké ing sungsum abang.
 sungsum kuning. Sungsum kuning ngasilaké sèl getih putih lan wernané saka sèl-sèl lemak kang akèh dikandhut sajeroning sungsum mau.
Kaloro tipe sungsum balung mau ngandhut akèh pambuluh lan kapilèr getih.

Nalika lair, kabèh sungsum balung iku sungsum abang. Sairing karo tuwuhing manungsa, tansaya akèh kang owah dadi sungsum kuning. Wong diwasa duwé rata-rata 2,6 kg sungsum balung kang watara setengahé iku sungsum abang. Sungsum abang tinemu mligi ing balung pipih kaya balung pinggul, balung dhadha, tengkorak, balung iga-iga, balung geger, balung walikat, lan ing pérangan empuk ing pucuking balung dawa femur lan humerus. Sungsum kuning tinemu ing gronggongan interior pérangan tengah balung dawa.

Ing kaanan nalika awak kélangan getih kang akèh banget, sungsum kuning bisa diowahi manèh dadi sungsum abang kanggo ngundhakaké prodhuksi sèl getih.

Rujukan 

Sistem limfatik
Cuwèran awak ( , ) iku cuwèran suspensi sèl ing jero awak makhluk multisèlular kaya déné manungsa utawa kéwan sing nduwèni fungsi fisiologis tinamtu. Cuwèran awak minangka komponèn wigati tumrap fluida ekstraselular, kalebu plasma getih lan fluida transelular. Cuwèran awak bisa tinemu ing spasi jaringan ().

Rata-rata sadéngah wong merlokaké watara 11 liter cuwèran awak kanggo nutrisi sèl lan pambuwangan residu jaringan awak. Kaluwihan cuwèran awak dwetokaké liwat uyuh. Kakurangan cuwèran awak njalari wong ngelak lan tundoné ngalami dehidrasi.

Conto cuwèran awak ya iku:
 Getih lan plasma getih
 Sitosol
 Zalir serebrospinal
 Korpus vitreum utawa humor vitreous
 Serumen
 Humor aqueous
 Cuwèran limfa
 Cuwèran pleura
 Cuwèran amnion

Rujukan